1. ปัจจัยความเสี่ยง

1.1 ความเสี่ยงในการประกอบธุรกิจ

(1) เงินทุนหมุนเวียนจำนวนมาก

จากลักษณะธุรกิจของบริษัททำให้บริษัทจำเป็นต้องใช้เงินทุนหมุนเวียนจำนวนมาก
โดยเฉพาะอย่างยิ่งเงินทุนหมุนเวียนที่มีในลูกหนี้การค้าและสินค้าคงเหลือ
จึงทำให้บริษัทมีต้นทุนการใช้เงินทุนหมุนเวียนสูงตามไปด้วย อย่างไรก็ตาม
บริษัทพยายามที่จะพัฒนาระบบการบริหารสินค้าคงคลังให้มีประสิทธิภาพมากขึ้นเพื่อลดปริมาณของสินค้าคงคลังให้คงเหลือน้อยที่สุด
และเป็นไปตามลักษณะของธุรกิจด้วย

(2) ลักษณะของการลงทุน

การลงทุนของบริษัทเป็นลักษณะของการใช้เงินลงทุนเป็นจำนวนมาก เกี่ยวกับเครื่องจักรที่มีราคาสูง
นอกจากนี้ยังจำเป็นจะต้องใช้พื้นที่เป็นจำนวนมาก เพื่อเก็บรักษาสินค้าคงเหลือ

ทุกประเภทส่งผลให้บริษัทต้องลงทุนในสินทรัพย์ถาวรเป็นจำนวนสูง
ซึ่งจำเป็นจะต้องจัดหาแหล่งเงินกู้มาสนับสนุนการลงทุนค่อนข้างมาก

2.  ความเสี่ยงด้านการเงิน

(1) การผิดนัดชำระหนี้

  ตั้งแต่ปี 2541 จนถึงวันที่ 9 พฤษภาคม 2543 บริษัทอยู่ในระหว่างการเจรจาเพื่อจัดทำ

แผนฟื้นฟูกิจการภายใต้พรบ.ล้มละลาย พ.ศ. 2483 (แก้ไขเพิ่มเติม พ.ศ.2542)
โดยผู้จัดทำแผนร่วม ได้แก่ บริษัท พี แอล วี แอนด์ แอสโซซิเอทส์ จำกัด และ บริษัท สยามซิตี้
เอ็ม.บี. จำกัด
ซึ่งแผนฟื้นฟูกิจการที่จัดทำโดยผู้บริหารแผนร่วมได้รับการอนุมัติจากเสียงส่วนใหญ่ของเจ้าหนี้ต่าง ๆ
เมื่อวันที่ 9 พฤษภาคม 2543 และได้รับคำเห็นชอบต่อแผนฟื้นฟูกิจการจากศาลล้มละลายเมื่อวันที่ 18
พฤษภาคม 2543 นี้ ทำให้บริษัทต้องบริหารงานภายใต้ข้อกำหนดของแผนฟื้นฟูกิจการดังกล่าว
ตัวอย่างเช่น โครงสร้างของการบริหารงาน นโยบายการจ่ายเงินปันผล การชำระดอกเบี้ย
ตลอดจนการชำระเงินต้นตามระยะเวลาที่ระบุไว้ในแผนฟื้นฟูกิจการเป็นเวลา 12 ปี
นับตั้งแต่วันที่ศาลล้มละลายกลางเห็นชอบต่อแผนฟื้นฟูกิจการ เป็นต้น

นอกจากนี้ในส่วนของบริษัทย่อยนั้น
บริษัทย่อยยังคงอยู่ในระหว่างของการเจรจาจัดทำแผนฟื้นฟูกิจการต่อเจ้าหนี้ ซึ่งยังคงไม่แล้วเสร็จ
และคาดว่าการเจรจาอาจจะแล้วเสร็จได้ภายในสิ้นปี 2544 ที่จะถึงนี้
เนื่องจากบริษัทย่อยจำเป็นที่จะต้องใช้ข้อมูลหรือข้อกำหนดบางประการในแผนฟื้นฟูกิจการของบริษัทมาดำเนินการเป็นส่วนใหญ่
จึงทำให้การเจรจาจัดทำแผนฟื้นฟูกิจการจะล่าช้ากว่าบริษัท

(2) อัตราการแลกเปลี่ยนเงินตราต่างประเทศ

วัตถุดิบของบริษัททั้งหมดจะมีลักษณะของการนำเข้าทั้งทางตรงและทางอ้อม
จึงทำให้ราคาวัตถุดิบเมื่อแปลงค่าเป็นเงินบาทแล้วจะมีอัตราไม่คงที่
ขึ้นอยู่กับความมีเสถียรภาพของค่าเงินบาท
ซึ่งส่งผลให้บริษัทมีความเสี่ยงเกี่ยวกับกำไรหรือขาดทุนจากอัตราแลกเปลี่ยนที่เกิดขึ้น
ถึงแม้ว่าบริษัทจะพยายามป้องกันความเสี่ยงด้วยการซื้ออัตราแลกเปลี่ยนล่วงหน้าก็ตาม
อัตราแลกเปลี่ยนที่ไม่คงที่ของเงินตราต่างประเทศที่มีผลทำให้ราคาวัตถุดิบเปลี่ยนแปลงตามไปด้วย
ซึ่งย่อมส่งผลถึงอัตรากำไรขั้นต้นที่ไม่แน่นอน

2.  ความเสี่ยงเกี่ยวกับการผลิต

(1) ราคาวัตถุดิบ

เนื่องจากราคาวัตถุดิบทั้งสแตนเลสประเภทรีดร้อนและรีดเย็นนั้น จะเปลี่ยนแปลงตามราคาตลาดโลก
ซึ่งโดยทั่วไปแล้ว วัฏจักรของราคาวัตถุดิบจะมีการเปลี่ยนแปลงภายในระยะเวลา 5 ปี
ซึ่งทำให้การใช้นโยบายการตั้งราคาขายที่มีกำไรในอัตราร้อยละที่แน่นอนกระทำได้ยากส่งผลให้อัตรากำไรขั้นต้นที่คำนึงถึงเฉพาะต้นทุนผันแปรนั้น
จะผันแปรไปตามการเปลี่ยนแปลงของราคาวัตถุดิบ

(2) ความเสี่ยงกับค่าใช้จ่ายการบำรุงรักษาเครื่องจักร

เนื่องจากลักษณะการประกอบธุรกิจของบริษัท
จำเป็นจะต้องพึ่งพาเครื่องจักรที่มีมูลค่าสูงและบางเครื่องต้องใช้เทคโนโยลีการผลิตที่สูง
และถ้าบริษัทไม่บำรุงรักษาเครื่องจักรอย่างสม่ำเสมอ
จะส่งผลให้กำลังการผลิตของบริษัทลดลงเป็นสาระสำคัญ นอกจากนี้ อัตราผลผลิตที่ลดลงแล้ว
คุณภาพของสินค้าสำเร็จรูปที่ได้มาอาจจะไม่ได้ตรงตามมาตรฐานของสากลโลก
ซึ่งบริษัทมีค่าใช้จ่ายในการบำรุงรักษาเครื่องจักรในปี 2543 ประมาณ 52 ล้านบาท
และคาดว่าจะมีค่าใช่จ่ายดังกล่าวในจำนวนที่ใกล้เคียงกันในปี 2544 ด้วย

(3) การพึ่งพิงวัตถุดิบจากผู้ผลิตรายใหญ่

บริษัทเป็นผู้ผลิตและจำหน่ายผลิตภัณฑ์สแตนเลส ซึ่งต้องใช้วัตถุดิบสแตนเลสประเภทรีดร้อนและรีดเย็น
วัตถุดิบสแตนเลสประเภทรีดร้อนจะนำเข้าจากต่างประเทศทั้งหมด
ซึ่งจะมีผู้ผลิตจำนวนมากรายกระจายไปทั่วโลก ทั้งในยุโรป ญี่ปุ่น เกาหลี เป็นต้น
แต่วัตถุดิบสแตนเลสรีดเย็นส่วนใหญ่แล้ว บริษัทจะซื้อจากผู้ผลิตภายในประเทสซึ่งมีอยู่เพียงรายเดียว
โดยในปี 2543 ที่ผ่านมา บริษัทซื้อวัตถุดิบสแตนเลสรีดเย็นจากผู้ผลิตรายนั้นประมาณร้อยละ 43
ของยอดซื้อวัตถุดิบทั้งหมดในปี 2543 ตลอดระยะเวลาที่ผ่านมา
บริษัทไม่ได้จัดทำสัญญาซื้อขายกับผู้ผลิตแต่อย่างใด การสั่งซื้อในแต่ละคราว

จะเป็นการสั่งซื้อล่วงหน้าประมาณ 1 เดือนเป็นอย่างน้อย ซึ่งบริษัทและผู้ผลิตต่างก็มีความสัมพันธ์ที่ดี

ต่อกัน

อย่างไรก็ตาม วัตถุดิบม้วนสแตนเลสประเภทรีดเย็น สามารถสั่งซื้อได้จากต่างประเทศทั่ว ๆ ไป
ดังนั้น ในกรณีถ้าบริษัทไม่สามารถสั่งซื้อวัตถุดิบจากผู้ผลิตภายในประเทศได้
บริษัทสามารถสั่งซื้อจากต่างประเทศได้โดยตรง โดยที่มีราคาต่อทุนของวัตถุดิบไม่แตกต่างกันมากนัก

3.  ความเสี่ยงด้านการบริหารการจัดการ

  เนื่องจากปัจจุบันนี้บริษัทบริหารงานโดยผู้บริหารแผน ซึ่งได้แก่ บริษัท พี แอล วี แอนด์

แอสโซซิเอทส์ จำกัด ซึ่งเป็นผู้ถือหุ้นใหญ่เดิมของบริษัทและมีประสบการณ์การดำเนินธุรกิจสแตนเลส
มากกว่า 26 ปี ภายใต้สัญญาว่าจ้างที่กำหนดโดยแผนฟื้นฟูกิจการของบริษัท
การเปลี่ยนแปลงผู้บริหารแผนอยู่ภายใต้ข้อเสนอของคณะกรรมการเจ้าหนี้ตามเงื่อนไขการบริหารที่กำหนดในแผนฟื้นฟูกิจการ
แต่จะต้องได้รับคำสั่งเห็นชอบจากศาลล้มละลายกลางด้วยในกรณีที่มีการเปลี่ยนแปลง
ซึ่งกรณีถ้ามีการเปลี่ยนแปลงผู้บริหารแผนโดยบุคคลใหม่ที่ไม่มีความชำนาญด้านการผลิตการตลาดของธุรกิจสแตนเลสโดยเฉพาะการตลาดภายในประเทศ
อาจจะมีความเสี่ยงกับความอยู่รอดของบริษัทได้
หรืออาจทำให้บริษัทหยุดชะงักงันในการพัฒนาและเติบโตให้เป็นไปตามแผนฟื้นฟูกิจการที่กำหนดไว้